“โรงพยาบาลลาดพร้าว” พร้อมขายหุ้น IPO เข้า SET วันที่ 16 ก.ย.นี้
"โรงพยาบาลลาดพร้าว" หรือ LPH ผู้ดำเนินธุรกิจรพ.เอกชน พร้อมขายหุ้น IPO จำนวน 200,000,000 หุ้น เข้าเทรด SET วันที่ 16 ก.ย.นี้ โดยมี บล.เคจีไอ (ประเทศไทย) เป็นที่ปรึกษาทางการเงิน 
10 ก.ย. 2558

บริษัท โรงพยาบาล ลาดพร้าว จำกัด (มหาชน) หรือ LPH จะแถลงความพร้อมการเข้าจดทะเบียนในตลาดหลักทรัพย์แห่งประเทศไทย (SET) ในวันที่ 16 ก.ย.58 โดยมี บล.เคจีไอ (ประเทศไทย) (KGI) ที่ปรึกษาทางการเงินและผู้จัดการการจำหน่ายและรับประกันการจำหน่ายหุ้นสามัญเพิ่มทุนต่อประชาชนทั่วไปครั้งแรก (IPO)
ทั้งนี้ LPH เป็นผู้ดำเนินธุรกิจสถานพยาบาลเอกชน ภายใต้ชื่อ “โรงพยาบาลลาดพร้าว” ที่ได้รับรองมาตรฐานขั้นสูงสุดของมาตรฐานสถานพยาบาลจากสถาบัน พัฒนาและรับรองคุณภาพสถานพยาบาล (องค์การมหาชน) ซึ่งเป็นมาตรฐานที่ครอบคลุมกระบวนการดูแลผู้ป่วย ระบบการบริหารองค์กร การจัดการทางสิ่งแวดล้อมและความปลอดภัย รวมทั้งด้านชีวอนามัย